O prencipio d'o libre albitrio tien connotacions relichiosas, eticas y scientificas. Por eixemplo, en l'ambito relichioso, o libre albitrio puet significar que una deidat omnipotent no exerce o suyo poder sobre as voluntatz y eleccions individuals. En etica, puet significar que os individuos pueden estar responsabilizatos moralment por as suyas accions. En l'ambito scientifico, puet significar que as accions d'o cuerpo, encluyindo-ie o cerebro y a mente, no son de tot determinatas por a causalidat fisica. A qüestión d'o libre albitrio ha estato un tema central dende os prencipios d'o pensamiento filosofico.